Publication: Magyar Közlöny
Issue: MK-2009-94 (Year: 2009, Number: 94)
Era: 2004-2010
Section: 1. melléklet a 27/2009. (VII. 8.) OKM rendelethez
Paragraph Index: 1191

b) A tanulócsoportok szintjén megvalósuló adaptáció A tanulócsoportokban folyó munkát irányító fejlesztési terveket egy-egy tanévre érdemes elkészíteni a konkrét csoport ismeretében. Csak így lehetséges ugyanis, hogy a fejlesztés a tanulók aktuális helyzetébĘl, adottságaiból induljon ki, és hatásai valóban beépüljenek a gyerekek többségének személyiségébe. Ennek során:  ElĘször egy helyzetelemzés keretében érdemes meghatározni, hogy – a kerettantervi célok, illetve az elvárt eredmények szempontjait tekintve – melyek az adott tanulócsoport pillanatnyi jellemzĘi, esetleges problémái a fejlesztés egyes részterületein belül.  A helyzetelemzésre alapozva lehet aztán meghatározni, hogy melyek az adott tanév reálisan kitĦzhetĘ fejlesztési céljai a csoport egésze, illetve azon belül szükség szerint az egyes tanulók számára.  A fejlesztési célokat és a korábban rögzített iskolai keretek elemeit egy közös mátrixba illesztve lehet a legjobban áttekinteni, hogy mely részcélok milyen keretek között érhetĘk el a legnagyobb valószínĦséggel az adott tanulócsoport esetében. (Egyáltalán nem törvényszerĦ, hogy a kialakuló rendszer egyetlen tantárgyhoz és/vagy egyetlen pedagógushoz kapcsolódjon.)  A mátrix segítségével kirajzolódó pontokra alapozva lehet felvázolni a tanulócsoport éves fejlesztési tervének vázlatát. Ennek a vázlatnak az összeállításába – életkoruknak megfelelĘ formában – bevonhatók az érintett tanulók is. A közös tervezés ugyanis nem csupán motiváltságukat növeli, de hozzájárul ahhoz is, hogy fokozatosan kialakuljon bennük a saját maguk fejlĘdése iránti felelĘsségérzet.  A vázlatot érdemes annak a pedagógusnak elkészíteni, aki helyzeténél fogva a leginkább felelĘs az adott csoportért (a kicsik esetében ez általában az osztálytanító, 5-6. évfolyamon pedig az osztályfĘnök, de természetesen lehet más is). Ezt követĘen azonban célszerĦ megkeresnie mindazon kollégákat, akik foglalkoznak az adott tanulócsoporttal. A pedagógusok együttmĦködése, összehangolt munkája ugyanis nagymértékben növeli minden iskolai képességfejlesztés hatékonyságát. 2009/94. szám  A tanév fejlesztési tervét az érintett kollégáknak közösen célszerĦ véglegesíteniük. Ennek során meg kell határozniuk, hogy milyen konkrét tanulási körülmények között milyen modulokat és/vagy eszközöket fognak felhasználni, és ezek az alkalmak a tanév mely idĘszakaira esnek majd. CélszerĦ egyeztetniük azt is, hogy milyen módon fogják kicserélni egymással a fejlesztéssel kapcsolatos tapasztalatikat és gondolataikat, hogyan segítik majd egymás munkáját, és hogyan értékelik a közösen elért eredményeket.  Ha a munkacsoport vagy egy-egy kolléga vállalkozik rá, hogy helyileg kidolgozandó, az ajánlottaktól eltérĘ tematikájú új modulokkal vagy új eszközökkel gazdagítja a program központilag létrehozott készletet, azok tartalmát is ebben a fázisban érdemes körvonalazni – rögzítve, hogy ki milyen módon tud majd hozzájárul a fejlesztéshez.

Source: https://magyarkozlony.hu/hivatalos-lapok/1da5ff764db5b0e3b593d492a91e22232f127516/dokumentumok/44ce1dfcdad225b378e99baad23a0b604f520ad0/letoltes